b'\n_START_ARTICLE_\nTahurvaili\n_START_SECTION_\nDru\xc5\xbeina\n_START_PARAGRAPH_\nTahurvaili bi kot Telipinujev bratranec lahko bil sin enega od Amunovih bratov.  Kot tak ni bi bil naslednik prestola prvega reda, vsekakor pa je bil kraljevskega porekla.\n_START_SECTION_\nVladanje\n_START_PARAGRAPH_\nTahurvaili ni omenjen v nobeni od \xc5\xa1tevilnih darovnic, njegov obstoj pa potrjujejo pe\xc4\x8dati, odkriti v Hatu\xc5\xa1i. Vladal je nekje med Telepinujem in Zidanto II., natan\xc4\x8dna \xc4\x8dasovna umestitev njegove vladavine pa ni zanesljiva. Pogosto se ume\xc5\xa1\xc4\x8da za Aluvamno ali celo Hantilijem II., kar je precej \xc5\xa1pekulativno. Ker je omenjen v enem od Telipinujevih pisem (KUB 26:77) in glede na to, da je bil njegov bratranec, je vladal verjetno neposredno za njim. Ker je znano, da je Telipinu izgnal Aluvamno, je malo verjetno, da je pri\xc5\xa1el na prestol neposredno po Telepinujevi smrti. O\xc4\x8ditno je bil uzurpator in je vladal malo \xc4\x8dasa. \xc4\x8ce bi Tahurvailija umestili za Hantilija II., bi to pomenilo \xc4\x8dasovni premik njegove vladavine za najmanj dve generaciji. _NEWLINE_Tahurvaili je sklenil paritetni sporazum z Ehejo, kraljem Kizuvatne. Izrazi v sporazumu so zelo podobni izrazom v sporazumu med Padati\xc5\xa1ujem in Hantilijem II. Oba hetitska podpisnika se \xc5\xa1tejeta  za kralja, \xc4\x8deprav v sporazumih nista omenjena kot taka.'